AARHUS V.: De seneste dage med ildspåsættelser i det vestlige Aarhus fortsatte fredag aften og nat.

Klokken 22.55 måtte Østjyllands Brandvæsen rykke ud til Lottesvej i Brabrand, hvor to containere stod i brand.

Senere samme aften, var der endnu en containerbrand. Denne gang på Karen Blixens Boulevard, hvor der blev slået alarm klokken 23.21.

Da fredag blev til lørdag var den gal igen. Klokken 01.39 udbrændte en bil på Musvågevej i Aarhus V.

Bilen var formentlig antændt med brandbar væske på kølerhjelmen, står der i døgnrapporten fra Østjyllands Politi. Tre gerningsmænd var blevet set løbe fra stedet.